GFSUના આસિસ્ટન્ટ પ્રોફેસર પ્રિયંકા કક્કરે જણાવ્યું કે, “સ્ટ્રેસના કારણે પોલીસકર્મીઓના પ્રોફેશનલ અને અંગત જીવનમાં ઘણી મુશ્કેલીઓ ઊભી થઈ છે. સમગ્ર ગુજરાતમાંથી અલગ અલગ લેવલના 100 પોલીસકર્મીઓમાં સ્ટ્રેસનું પ્રમાણ અને તેના કારણે તેમની પર્સનાલિટી પર થતી અસર વિશે સ્ટડી કરવામાં આવ્યો. જેમાં સામે આવ્યું કે, પોલીસકર્મીઓ સ્ટ્રેસમાં છે, ગિલ્ટી ફીલ કરે છે, નીચું આત્મસન્માન, મૂડમાં વારેવારે ફેરફાર, સ્વંયશાસનનો અભાવ, ડિસ્ટર્બ્ડ સ્લિપ, નિર્ભરતા, આક્રમકતા અને ગેરહાજર રહેવાની ટેવ છે.”